બીજી તરફ ડોર ટુ ડમ્પ નવી સિસ્ટમ હજુ અસરકારક બની નથી. આજે પણ ખુદ શાસક પક્ષ ભાજપના કોર્પોરેટરો ડોર ટુ ડમ્પની ગાડીઓ આવતી ન હોવાથી બૂમો પાડી રહ્યા છે. અંદા‌િજત રૂ.૩૮૦ કરોડનો વાર્ષિક કોન્ટ્રાક્ટ ડોર ટુ ડમ્પના નવા કોન્ટ્રાકટરોને અપાયો હોવા છતાં આ કામગીરીનાં ધાંધિયાંની ફ‌િરયાદો અગાઉની જેમ યથાવત્ છે. અત્યારે પણ છોટા હાથી સહિતના વાહનોમાં જીપીએસ સિસ્ટમ પૂરેપૂરી બેસાડાઇ નથી. શહેરભરમાં ૮૦૦ જેટલાં વાહનો ઘરે ઘરેથી કચરો એકઠો કરવા ફરી રહ્યાં છે, જે પૈકી ર૦૦થી વધુ વાહનોમાં જીપીએસ સિસ્ટમનો અભાવ છે અને જે વાહનમાં જીપીએસ સિસ્ટમ અમલી છે તેવાં વાહનોનું પણ કાળજીપૂર્વક મોનિટિરંગ થતું નથી તેમ જણાવતાં જાણકાર સૂત્રો વધુમાં કહે છે કે જે પ્રકારે નવી સિસ્ટમમાં અરાજકતાનો માહોલ છે તેને જોતાં દિવાળીના સપરમા દિવસોમાં પણ ડોર ટુ ડમ્પનાં ધાંધિયાં રહેશે.